open-index/open-wikipedia-markdown huggingface dataset:
Noorse See

duimnael|links|Ligging van die Noorse See
Die **Noorse See** (Faroëes: *Noarske See*, Noors: *Norskehavet*, Yslands: *Noregshaf*) is 'n see van die Atlantiese Oseaan tussen Svalbard in die noorde, Noorweë in die ooste, die Faroëreilande en Shetland in die suide, Ysland in die weste en Jan Mayen in die noordweste. Die Noorse See is geleë tussen die Noordsee in die suide, die Atlantiese Oseaan in die suidweste, die Groenlandsee in die noordweste en die Barentssee in die noordooste. Die see het 'n oppervlakte van sowat 1,4&nbsp;miljoen km² en dieptes tot 4&nbsp;000&nbsp;km, aansienlik meer as die aangrensende Barents- en Noordsee.

Die Noorse See is 'n belangrike plek vir die aardgas- en ru-olie-ontginning asook vir die industriële visvang.

## Fotogalery 

Lêer:Mountains (js) 10.jpg|Noordelike grens: Svalbard
Lêer:Nortdkapp&Knivskjellodden.JPG|Oostelike grens: Die Noordkaap
Lêer:The Seven Sisters & the Wooer.jpg|Suidelike grens: Die Geirangerfjord
Lêer:Egilstaðir01.jpg|Westelike grens: Oos-Ysland

## Verwysings 
## Eksterne skakels
Polaris

**Polaris** (ook onder meer **Alpha Ursae Minoris** of **Poolster**) is die helderste ster in die sterrebeeld Klein Beer (Ursa Minor). Dit is baie na aan die noordelike hemelpool en is dus die huidige noordpoolster.

Gebaseer op die meting van die Hipparcos-astrometrie-satelliet is Polaris na raming sowat 434 ligjare van die Aarde af. Dit is ’n veelvoudige ster en bestaan uit die hoofster, α&nbsp;UMi&nbsp;A, twee kleiner metgeselle, α&nbsp;UMi&nbsp;B en α&nbsp;UMi&nbsp;Ab, en twee verafgeleë metgeselle, α&nbsp;UMi&nbsp;C en α&nbsp;UMi&nbsp;D.

## Stelsel 
duimnael|links|240px|Die beweging van die sterre aan die noordelike hemelruim met Polaris in die middel.
Die ster α&nbsp;UMi&nbsp;A is ’n F8-superreus (Ib) of helder reus (II) met ’n massa van 6 sonmassas. wat op ’n afstand van 2&nbsp;400&nbsp;AE om hom wentel, en α&nbsp;UMi&nbsp;Ab (of P), ’n baie nabygeleë dwergster met ’n wentelbaanradius van 18,8&nbsp;AE en ’n massa van rofweg 1,5 sonmassas. Ná die 21ste eeu sal die hemelpool wegbeweeg van α&nbsp;UMi en teen omstreeks die 41ste eeu sal dit naby Gamma Cephei verbybeweeg.

Polaris is op die oomblik 0,7° van die hemelpool af en beweeg dus in ’n klein sirkel van 1½° in deursnee om die pool.

## Name
Die ster se Bayer-naam is "Alpha Ursae Minoris". Die naam "Polaris" is ’n verkorte vorm van die Latynse *stella polaris*, "poolster", wat in die Renaissance begin gebruik is toe die ster binne ’n paar grade van die Noordpool gekom het. In 2016 het die Internasionale Astronomiese Unie se sternaamwerkgroep (WGSN) die naam "Polaris" vir die ster goedgekeur. 

Sy Arabiese naam was الجدي *Al-Judeyy*. In dié tyd was dit nie so naby aan die Noordpool nie en het dit om die pool roteer.

## Verwysings 
## Eksterne skakels 
* Inligting oor Polaris 
* *Finding the Pole Star*

* 15px Hierdie artikel is vertaal uit die Engelse Wikipedia
Salvelinus

**Salvelinus** is ‘n genus wat hoort tot die familie *Salmonidae* .  Van die drie forel spesies – die ander twee is Salmo en Oncorhynchus - wat na Suid-Afrika ingevoer is, is Salvelinus die mees primitiewe van die drie. Hulle het oor die algemeen kleiner skubbe as die ander twee en kom oor die noordelike gedeelte van Noord-Amerika, Asië en Europa voor. *Salvelinus fontinalis* is in 1950 in Suid-Afrika vrygelaat.

## Spesie 
Die volgende spesie kom in Suid-Afrika voor:
::* *Salvelinus fontinalis* - Beekforel

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Characidae

**Characidae** is 'n vis-familie van die orde Characiformes. Die familie is groot en kom in varswater in Suid-Amerika en Suid-Afrika voor. Min van die spesies het enige kommersiële waarde, die meeste leef in skole saam. Daar is agtien genera met oor die honderd spesies waarvan vyf genera en ses spesies in Suider-Afrika voorkom.

## Genera 
Die volgende genera en gepaardgaande spesies is deel van die familie:
* *Brycinus*
::* *Brycinus imberi* - Imberi
::* *Brycinus lateralis* - Streep-rower

* *Hemigrammopetersius*
::* *Hemigrammopetersius barnardi* - Barnard se rower

* *Micralestes*
::* *Micralestes acutidens* - Silwer-rower

* *Rhabdalestes*
::* *Rhabdalestes maunensis* - Slanke rower

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 
*
Imberi

**Imberi** (*Brycinus imberi*) is 'n varswatervis wat voorkom in riviere aan die ooskus van Afrika noordwaarts van die Pongolarivier tot by die Rufgirivier in Tanzanië. Die vis kom ook voor in die Kongorivier en riviere in Wes-Afrika maar nie die boonste gedeelte van die Zambezirivier nie.

In Engels staan die vis ook bekend as *Imberi* of *Spot tail* - in die Caprivi staan die vis bekend as die *Tweekoltiervis*.

## Voorkoms 
Die kop is klein, beenagtig en tipies tiervis. Die tande aan beide kake is opvallend, meerpuntig en in twee rye met 16 bo en 10 onder.

Die vissie se lyf is silwerig van kleur met olyfgroen skakerings op die bodele en geel tot oranje vinne. Daar is 'n swart kol agter die kop en groot vlek (kol) op die basis van die stertvin.

Die vissie word tot 180&nbsp;mm groot en die wyfies is gewoonlik groter as die mannetjies. Die hengelrekord vir beide Suid-Afrika en Zimbabwe is 0,3&nbsp;kg.

## Habitat 
Die vissie kom in alle tipes water voor, maar as gevolg van die feit dat dit ‘n dwergtiervis is en dus dieselfde gewoontes het as sy groter neef, die tiervis, word dit gedwing om in vlak (verkieslik lopende) water te hou.

Hulle jaag alle tipes kunsaas en word per ongeluk gehaak. Die vissie self is uitstekende aas vir tiervis, skerptandbabers, vundu en selfs roofkurpers soos die olyfkurper (Nembwe) en smalkop-kurper.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 
* *Hengelvisse in die Caprivi.* Willem Botha. 1984.

## Verwysings 
## Eksterne skakel 
* http://fishbase.org/summary/Brycinus-imberi.html
Visvang

[duimnael|'n Visserman in [Argentinië.]]
duimnael|Vissermanne in Indië.

**Visvang** is die aktiwiteit waardeur visse vir ontspanning of vir die verkryging van voedsel gevang word. 'n Persoon wat visvang word 'n visserman genoem. 

Visse kan in 'n rivier, dam, of see gevang word. Visse kan vanaf die kant of vanaf 'n boot gevang word. 

Verskeie tegnieke word hiervoor ingespan, soos nette, spiese, visstokke met hoeke, fuike (Engels: "*fish trap*"), vaskeer en vang met die hande.

## Sien ook 
* Hengel, visvang met 'n hoek.
* Vissery

## Bronnelys 
*Melville-Smith, Roy: Treasure chest under threat. In: Conserva. Department van Omgewingsake. Deel 7, nr. 6, November/Desember 1992. ISSN 0258-3313

## Eksterne skakels 
*http://www.visvangplekke.co.za 
*http://dievisvangwinkel.co.za
X-straaldubbelster

250px|duimnael|’n Kunstenaarsvoorstelling van ’n X-straaldubbelster.

’n **X-straaldubbelster** is ’n soort dubbelster wat baie X-strale uitstuur. Een van die komponente van die dubbelsterstelsel is ’n kompakte voorwerp soos ’n witdwerg, neutronster of swartkolk. Die ander ster word die begeleidende ster genoem.

Die twee voorwerpe word deur middel van swaartekrag verbind en draai om hul massamiddelpunt. Die begeleidende ster kan materie oordra aan die kompakte voorwerp en dié materie stel energie vry in die vorm van X-strale.

## Swaar X-straaldubbelster 
’n Swaar X-straaldubbelster is ’n stelsel waar die begeleidende ster ’n massa van meer as 10 sonmassas het, gewoonlik ’n ster van spektraaltipe O of B of ’n blousuperreus. Die massaoordrag vind hoofsaaklik plaas deur middel van windakkresie. Die begeleidende ster verloor massa in die vorm van ’n sterrewind wat deur die swaartekrag van die kompakte voorwerp aangetrek word. Die X-strale word vrygestel wanneer ’n deel van die sterrewind op die oppervlak van die kompakte voorwerp val.

’n Tipiese ligte X-straaldubbelster stuur feitlik al sy straling uit as X-strale en gewoonlik net so 1% in visuele lig. Hulle is dus van die helderste voorwerpe wat X-strale betref, maar lyk redelik dof vir die mens.

## Verwysings 
## Eksterne skakels 
* *Supergiant Fast X-ray Transients and Other Wind Accretors*, Negueruela et al. 2008
* Audio Cain/Gay (2009) Astronomy Cast X-straalsterrekunde
* 15px Hierdie artikel is vertaal uit die Nederlandse Wikipedia
Neil Sharim

**Neil Sharim** (19 Oktober 1984) is ’n Suid-Afrikaanse akteur. Hy matrikuleer in 2002 van die Hoërskool Staatspresident C.R. Swart in Waverley. Daarna neem hy ’n brugjaar en voltooi sy dramagraad aan die Tshwane Universiteit van Tegnologie. Hy maak sy rolprentdebuut in 2008 as *Japie* in die tienerfliek *Bakgat!*

## Filmografie 
* *Bakgat!,* 2008 as Japie Lambert
* *Bakgat 2!,* 2010 as Japie
* *Superhelde*, 2011 as Peet
* *Parys-Parys* (TV-reeks) as JJ Kleynhans
Wilhelm Röntgen

**Wilhelm Conrad Röntgen** (27 Maart 1845 – 10 Februarie 1923) was 'n Duitse fisikus wat op 8 November 1895 die eerste elektromagnetiese-bestraling in die golfspektrum, nou bekend as x-strale, geproduseer en waargeneem het. As erkening vir die ontdekking het hy die eerste Nobelprys vir fisika in 1901 ontvang. In 2004, ter ere van Röntgen se prestasies het die Internasionale Unie van Suiwer en Toegepaste Chemie element 111, 'n radioaktiewe element met verskeie onstabiele isotope, roentgenium genoem. Die meeteenheid vir die blootstelling van X-strale en gammastrale, roentgen, is ook na hom vernoem. Dit is in 1928 as die eerste internasionale meethoeveelheid vir ioniserende straling aanvaar, maar die Internasionale Komitee vir Gewigte en Metings het die gebruik daarvan nooit aanvaar nie.

## Verwysings 
## Eksterne skakels
Brycinus

**Brycinus** is ‘n genus wat hoort tot die familie *Characidae*. Die vissies in die genus is klein, amper soos miniatuur Tiervisse. Hulle is vinnig en 'n plaag vir die hengelaars; hulle steel die aas vanaf die hoeke. Dié genus se spesies word ook gebruik as aas vir Tiervisse. Daar is ongeveer dertig spesies wat in Afrika voorkom; waarvan twee in Suider-Afrika voorkom.

## Spesies 
Die volgende spesies kom in Suid-Afrika voor:
* *Brycinus imberi* - Imberi (W. K. H. Peters, 1852)
* *Brycinus lateralis* - Streep-rower (Boulenger, 1900)

Die ander spesies sluit in:

* *Brycinus abeli* (Fowler, 1936)
* *Brycinus affinis* (Günther, 1894)
* *Brycinus bartoni* (Nichols & La Monte, 1953)
* *Brycinus batesii* (Boulenger, 1903)
* *Brycinus bimaculatus* (Boulenger, 1899)
* *Brycinus brevis* (Boulenger, 1903)
* *Brycinus carmesinus* (Nichols & Griscom, 1917)
* *Brycinus carolinae* (Paugy & Lévêque, 1981)
* *Brycinus comptus* (T. R. Roberts & D. J. Stewart, 1976)
* *Brycinus derhami* Géry & Mahnert, 1977
* *Brycinus ferox* (A. J. Hopson & J. Hopson, 1982)
* *Brycinus fwaensis* Géry, 1995
* *Brycinus grandisquamis* (Boulenger, 1899)
* *Brycinus humilis* (Boulenger, 1905)
* *Brycinus intermedius* (Boulenger, 1903)
* *Brycinus jacksonii* (Boulenger, 1912)
* *Brycinus kingsleyae* (Günther, 1896)
* *Brycinus leuciscus* (Günther, 1867)
* *Brycinus longipinnis* (Günther, 1864)
* *Brycinus luteus* (Román, 1966)
* *Brycinus macrolepidotus* Valenciennes, 1850
* *Brycinus minutus* (A. J. Hopson & J. Hopson, 1982)
* *Brycinus nigricauda* (Thys van den Audenaerde, 1974)
* *Brycinus nurse* (Rüppell, 1832)
* *Brycinus opisthotaenia* (Boulenger, 1903)
* *Brycinus peringueyi* (Boulenger, 1923)
* *Brycinus poptae* (Pellegrin, 1906)
* *Brycinus rhodopleura* (Boulenger, 1906)
* *Brycinus sadleri* (Boulenger, 1906)
* *Brycinus schoutedeni* (Boulenger, 1912)
* *Brycinus taeniurus* (Günther, 1867)
* *Brycinus tessmanni* (Pappenheim, 1911)
* *Brycinus tholloni* (Pellegrin, 1901)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Characiformes

**Characiformes** is 'n vis-orde wat hoort tot die klas *Actinopterygii*.

## Families 
Die volgende families is deel van die orde **Characiformes**:

* Acestrorhynchidae
* Alestidae
* Anostomidae
* Characidae
* Chilodontidae
* Citharinidae
* Crenuchidae
* Ctenoluciidae
* Curimatidae
* Cynodontidae
* Distichodontidae
* Erythrinidae
* Gasteropelecidae
* Hemiodontidae
* Hepsetidae
* Lebiasinidae
* Parodontidae
* Prochilodontidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* http://fishbase.org

## Verwysings
Silwer-rower

Die **Silwer-rower** (*Micralestes acutidens*) is 'n varswater vis wat voorkom in die Zambezi-, Kunene-, Okavango- en riviere aan die ooskus suidwaarts tot by die Pongolarivier. Dit kom ook voor in die Kongorivier. In Engels staan die vis bekend as die *Silver robber*.

## Voorkoms 
Die vis is silwer met 'n helder breë streep oor die bokant van die sye, die vinne is geel of oranje en die dorsale vin het 'n kenmerkende swart punt. Die anale- en bekkenvinne het wit rante. Die vis word 80&nbsp;mm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Micralestes-acutidens.html
Slanke rower

Die **Slanke rower** (*Rhabdalestes maunensis*) is 'n varswater vis wat voorkom in die boonste gedeelte van die Zambezirivier en die Kunene-, Okavango- en Kafueriviere. In Engels staan die vis bekend as die *Slender robber*.

## Voorkoms 
Die vis lyk deurskynend met 'n silwer kop en maag. Daar is ook 'n helder blouerige groen streep op die sye. Die analevin het swart rante. Die vis word 60&nbsp;mm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Rhabdalestes-maunensis.html
Micralestes

**Micralestes** is ‘n genus wat hoort tot die familie *Characidae*. Dié vissies is klein met skerp tande. Daar is ongeveer veertien spesies wat in Afrika voorkom; waarvan een in Suider-Afrika voorkom.

## Spesies 
Die volgende spesie kom in Suider-Afrika voor:
* *Micralestes acutidens* - Silwer-rower (W. K. H. Peters, 1852)

Die ander spesies sluit in:
* *Micralestes ambiguus* (Géry, 1995)
* *Micralestes argyrotaenia* (Trewavas, 1936)
* *Micralestes comoensis* (Poll & Román, 1967)
* *Micralestes congicus* (Poll, 1967)
* *Micralestes eburneensis* (Daget, 1965)
* *Micralestes elongatus* (Daget, 1957)
* *Micralestes fodori* (Matthes, 1965)
* *Micralestes holargyreus* (Günther, 1873)
* *Micralestes humilis* (Boulenger, 1899)
* *Micralestes lualabae* (Poll, 1967)
* *Micralestes occidentalis* (Günther, 1899)
* *Micralestes pabrensis* (Román, 1966)
* *Micralestes sardina* (Poll, 1938)
* *Micralestes schelly* (Stiassny & Mamonekene, 2007)
* *Micralestes stormsi* (Boulenger, 1902)
* *Micralestes vittatus* (Boulenger, 1917)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Chessa

Die **Chessa** (*Distichodus schenga*) is 'n varswater vis wat voorkom in die middel en onderste gedeeltes van die Zambezirivier en die Pungwe- en Buziriviere. In Engels staan die vis ook bekend as die *Chessa*.

## Voorkoms 
Die vis word 500&nbsp;mm lank. Die Zimbabwe hengel rekord is 6.35&nbsp;kg en die Malawi rekord is 1.43&nbsp;kg.

## Habitat 
Die vis verkies groter riviere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Distichodus-schenga.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Lys van Melkweg se satellietsterrestelsels

Die Melkweg het verskeie kleiner satellietsterrestelsels wat deel uitmaak van die **Melkwegsubgroep**. Dié subgroep is deel van die plaaslike sterrestelselswerm, die Plaaslike Groep.

Daar is 61 klein bevestigde sterrestelsels binne 1,4 miljoen ligjare van die Melkweg af. Nie almal is in 'n wentelbaan nie en sommige kan in 'n wentelbaan om ander satellietstelsels wees. Die enigstes wat met die blote oog sigbaar is, is die Magellaanse Wolke, wat sedert die voorgeskiedenis waargeneem is. Volgens metings van die Hubble-ruimteteleskoop in 2006 beweeg die Magellaanse Wolke te vinnig om in 'n wentelbaan om die Melkweg te wees. Die grootste bevestigde stelsel in 'n wentelbaan om die Melkweg is die Sagittarius- Elliptiese Dwergsterrestelsel, wat 'n deusnee van 8 500 ligjare, of rofweg 'n 20ste van dié van die Melkweg, het.

## Lys 
Die **Melkweg se satellietsterrestelsels** sluit die volgende in:

## Verwysings
Distichodontidae

**Distichodontidae** (Sitarine) is 'n vis-familie van die orde Characiformes. Die familie kom slegs in Afrika voor en bestaan uit agtien genera met oor die negentig spesies waarvan drie genera in Suider-Afrika voorkom. Die naam verwys na die tande van die vis; hulle het kenmerkend twee rye tande. Die monde is ongewoon vierkantig en baie spesies het vertikale strepe oor die lyf.

## Genera 
Die volgende genera en gepaardgaande spesies is deel van die familie:
* *Distichodus*
::* *Distichodus mossambicus* - Nkupe
::* *Distichodus schenga* - Chessa

* *Hemigrammocharax*
::* *Hemigrammocharax machadoi* - Dwerg-sitarien
::* *Hemigrammocharax multifasciatus* - Veelbalk-sitarien

* *Nannocharax*
::* *Nannocharax macropterus* - Breëbalk-sitarien

* *Neolebias*
::* *Neolebias lozii* - Balk-dwergsitarien

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Mitt Romney

**Willard Mitt Romney** [ˈɹɑːmnɪ] (* 12 Maart 1947 in Detroit, Michigan) is 'n Amerikaanse sakeman, politikus en voormalige goewerneur van die deelstaat Massachusetts. Ná 'n korrupsieskandaal is Mitt Romney in 1999 as nuwe president en hoof uitvoerende beampte van *Salt Lake Organizing Committee (SLOC)* benoem, die komitee wat die Olimpiese Winterspele van 2002 in Salt Lake City beplan en georganiseer het.

Romney was een van die Republikeinse Party se kandidate vir die presidensiële verkiesing in 2008 en is in 2012 amptelik as kandidaat vir die presidentsverkiesing van daardie jaar genomineer. Romney, wat by die gematigde vleuel van die Republikeinse Party gereken word, was die eerste lid van die Kerk van Jesus Christus van die Heiliges van die Laaste Dae (Mormone) wat vir die amp van president gestaan het. Hy is op 6 November 2012 deur die Demokraat Barack Obama verslaan.

### Sendingwerk 
In die laat 1960's het Mitt Romney sendingwerk in Frankryk gedoen - 'n moeilike taak in 'n omgewing wat dikwels vyandelik gesind was teenoor die Kerk van Jesus Christus van Heiliges van die Laaste Dae, maar ook teen Amerikaners in die algemeen weens die Verenigde State se betrokkenheid by die Viëtnamoorlog.

## Verwysings 
## Eksterne skakels 
;Wiki-webtuistes
----

;Amptelike webtuistes
----
*  *Romney for Utah: As I See It*
*  *Mitt Romney, U.S. Senator for Utah*
Boötes III-dwergsterrestelsel

**Boötes III** of **Boo III** is ’n hoëdigtheidsgebied in die Melkweg wat moontlik ’n dwergsterrestelsel kan wees wat deur getykrag beïnvloed word. Dit is sowat 150&nbsp;000 ligjare van die Aarde af in die sterrebeeld Veewagter.

## Eienskappe 
Boötes III is een van die kleinste en dofste satelliete van die Melkweg – dit het ’n absolute magnitude van −5,8, wat laer is as baie bolvormige sterreswerms. Dit beweeg weg van die Son teen ’n snelheid van sowat 200&nbsp;km/s. Boötes III is omtrent twee keer so lank as wat dit breed is: 1,5 × 0,8 boogminute. Die grootte en onreëlmatige vorm dui dalk aan dat dit in ’n oorgangsfase is tussen ’n gebonde en heeltemal ongebonde sterrestelsel.

Die sterre is meestal van gemiddelde ouderdom – sowat 12 miljard jaar. Hulle bevat baie min metale.

## Verwysings 

15px Hierdie artikel is vertaal uit die Engelse Wikipedia
Boötes I-dwergsterrestelsel

Die **Boötes I-dwergsterrestelsel** of **Boo I dSph** is ’n dowwe sterrestelsel met ’n ligsterkte 100&nbsp;000 keer dié van die Son en ’n absolute magnitude van –5,8. Dit is sowat 197&nbsp;000 ligjare van die Aarde af in die sterrebeeld Veewagter. Dit lyk of die stelsel beïnvloed word deur ’n getykrag van die Melkweg, waarom dit wentel, en twee sterte van sterre het wat ’n kruis vorm. Sterrestelsels wat deur ’n getykrag beïnvloed word, het gewoonlik net een stert.

## Verwysings 
## Eksterne skakels 
* Die heelal binne 500 000 ligjare
* *Two New Galaxies Orbiting the Milky Way* 19 April 2006

* 15px Hierdie artikel is vertaal uit die Engelse Wikipedia
Canes Venatici I-dwergsterrestelsel

Die **Canes Venatici I-dwergsterrestelsel** of **CVn I** is teen 711&nbsp;000 ligjare een van die verste satelliete van die Melkweg en beweeg teen ’n snelheid van 31&nbsp;km/s verder weg van ons. Dit het egter ’n massa van sowat 27&nbsp;miljoen sonmassas. Die groot verhouding tussen sy massa en helderheid dui daarop dat dit deur donkermaterie oorheers word.

Dit bestaan meestal uit ou sterre wat sowat 10&nbsp;miljard jaar gelede ontstaan het. Die metaalinhoud is ook baie laag. Daar is sowat 60 RR Lyrae-sterre.

Sowat 5% van die massa bestaan uit jonger sterre (1–2&nbsp;miljard jaar oud) met ’n hoër metaalinhoud. Hulle is in die middel van die sterrestelsel gesentreer. Daar vind tans geen stervorming plaas nie.

## Verwysings 
## Eksterne skakels 
* Die heelal binne 500&nbsp;000 ligjare
* *Two New Galaxies Orbiting the Milky Way* 19 April 2006
* 15px Hierdie artikel is vertaal uit die Engelse Wikipedia
Gemenebes

Die term **Gemenebes** (Engels: *Commonwealth*) kan verwys ná:

* Die Britse Statebond of Gemenebes van Nasies, 'n vrywillige vereniging van onafhanklike, soewereine state, meestal bestaande uit die Verenigde Koninkryk en sy vorige kolonies.
* Die Gemenebes van Engeland, die Engelse Republiek tussen 1649 en 1660 onder Oliver Cromwell en Richard Cromwell.

Deel van amptelike benamings:
* Australië (*Gemenebes van Australië*)
* Deelstate van die Verenigde State van Amerika: Kentucky, Massachusetts, Pennsilvanië en Virginië.
* Eilandgebiede van die Verenigde State van Amerika: Noordelike Mariana-eilande, Puerto Rico en die voormalige Gemenebes van die Filippyne.
* Die Gemenebes van Onafhanklike State, opvolger van die Sowjetunie.
* Die historiese Pools-Litause Gemenebes.
Nkupe

Die **Nkupe** (*Distichodus mossambicus*) is 'n varswatervis wat in die middel en onderste gedeeltes van die Zambezirivier en die Pungwe- en Buziriviere voorkom. In Engels staan die vis ook bekend as die *Nkupe*.

## Voorkoms 
Die vis se lyf is diep en dun met 'n vetvin agter die dorsale vin. Die stertvin is gevurk en grootliks bedek met skubbe. Die kop is plat en konkaaf gevorm. Die volwasse visse is donker olyfkleurig, amper swart en die onvolwasse visse is silwer met 6 -7 donker, breë vertikale strepe oor die lyf. Die vis word 570&nbsp;mm lank. Die Zimbabwe-hengelrekord is 7,555&nbsp;kg en die Malawirekord is 5,47&nbsp;kg.

## Habitat 
Die vis verkies die hoofstrome van groter riviere. Hulle is omnivore en vreet 'n verskeidenheid voedsel insluitende insekte, slakke, klein vissies en waterplante. Hulle broei in die somer en beweeg dan stroomop na geskikte neste. Die vis is belangrik vir bestaansvissers.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
*  Skelton, Paul: *A Complete Guide to the FRESHWATER FISHES of Southern Africa.*. 2001. 

## Eksterne skakel 
* *Distichodus mossambicus* by FishBase
Pisces-Cetus-superswermkompleks

300px|regs|duimnael|Kaart van die superswerms wat die naaste aan ons Virgo-superswerm geleë is.

Die **Pisces-Cetus-superswermkompleks** is ’n kompleks van superswerms wat die Virgo-superswerm insluit waarin ons Lokale Groep en dus die Melkweg val. (’n Studie in September 2014 het egter getoon die Virgo-superswerm is eintlik net deel van ’n nog groter superswerm, Laniakea.)

## Ontdekking en eienskappe 
Die sterrekundige R. Brent Tully van die Universiteit van Hawaii se Instituut vir Sterrekunde het die kompleks in 1987 geïdentifiseer.

Die Pisces-Cetus-kompleks is na raming sowat ’n miljard ligjare lank en 150 miljoen ligjare breed. Dit is een van die grootste strukture wat tot nog toe in die heelal geïdentifiseer is.

Dit bestaan uit sowat 60 superswerms en het na raming ’n massa van sowat 1018 sonmassas (M☉). Volgens die ontdekker bestaan die kompleks uit vyf dele:
# Die Pisces-Cetus-superswerm
# Die Perseus-Pegasus-ketting, wat die Perseus-Pisces-superswerm insluit
# Die Pegasus-Pisces-ketting
# Die Sculptor-gebied, wat die Sculptor- en Hercules-superswerm insluit
# Die Virgo-Hydra-Centaurus-superswerm, wat ons Virgo-superswerm en die Hydra-Centaurus-superswerm insluit.

Met sy massa van 1015 M☉, beslaan ons Virgo-superswerm maar 0,1 persent van die totale massa van die kompleks.

## Verwysings 
: *15px Hierdie artikel is vertaal uit die Engelse Wikipedia*
Getroud met rugby (TV-reeks)

**Getroud met rugby** is 'n Suid-Afrikaanse televisieprogram wat vir die eerste keer op 7 April 2009 op kykNET uitgesaai is. Dit is bemark as die Afrikaanse weergawe van die Britse TV-program, ''Footballers' Wives''.

'n Nuwe speelvak het op 4 April 2016 begin, in die formaat van 'n sepie, en word uitgesaai op weeksaande om 18h30 op kykNET.

## Rolverdeling van sepie 
Bibi Stephanie BaartmanIva Nadia BeukesNina Jocelyn BroderickGerald David ClatworthyBlitz Werner CoetserPottie Christo CompionThomas Arno GreeffSimon David LouwDenver Vaughn LucasJade Jolene MartinIke Fezile MpelaKoekie Rina NienaberSchalk Brand Johan ScholtzAnja Elsie SlabbertLaetitia Franci SwanepoelFafa Beltrami Altus TheartRenate Christel van den BerghMaryke Marijke van der WesthuizenLorette Ilse-Lee van NiekerkFestus Louis van NiekerkReitz Bekker Sean van NoordwykSasha Anlia van RensburgGideon Bekker David VlokBella Avah WeyerChrizanda Melissa Willering

## Eksterne skakels 
* Webwerf (MNet) 
* http://kyknet.dstv.com/
Zermatt

**Zermatt** is 'n munisipaliteit (Switserse Duits amptelik: *politische Gemeinde*) in die distrik Visp van die tweetalige Switserse kanton Valais (Duits: *Wallis*). Die Franse naam van Zermatt, Praborgne, is regstreeks afgelei van die oorspronklike Latynse dorpsnaam Pratobornum.

Zermatt is teen 'n hoogte van 1608 meter bo seevlak aan die noord-oostelike voet van die Matterhorn-bergpiek in die boonste gedeelte van die Matter-vallei (dikwels ook Nikolai-vallei genoem) geleë. Die Matterhorn maak van Zermatt net soos sy uitstekende skigeriewe en voetslaanpaaie 'n eersterangse toeristebestemming in Switserland.
Windows RT

**Microsoft Windows RT**, waarna tydens die ontwikkelingsfase ook  as *Windows on ARM* (kort: *WOA*) verwys is, is 'n weergawe van *Microsoft* se *Windows 8*-bedryfstelsel. Dit is vir mobiele toestelle soos tabletrekenaars ontwerp wat op die ARM-argitektuur baseer. Die sagteware, waarvan die finale weergawe op 1 Augustus 2012 vrygestel en vanaf 26 Oktober 2012 amptelik versprei is, uitsluitlik op nuwe toestelle beskikbaar en word nie as aparte sagteware aan verbruikers verkoop nie.

*Windows RT* toon baie ooreenkomste met *Windows 8* aangesien albei bedryfstelsels op dieselfde bedryfstelselkern baseer en dus ook grotendeels gebruik maak van dieselfde bronkode. In teenstelling met *Windows 8* kan verbruikers op *Windows RT*-toestelle uitsluitlik sagtewaretoepassings installeer wat spesifiek vir hierdie mobiele bedryfstelsel ontwerp of in *Microsoft* se *Windows Store*-aanlynwinkel afgelaai is.

Spesiale toepassings vir *Windows RT* sluit aangepaste weergawes van kantoorprogrammatuur in, waaronder *Word*, *Excel*, *PowerPoint* en *Outlook*, wat saam met die bedryfstelsel op nuwe toestelle versprei word. Die eerste tabletrekenaar, wat saam met Windows RT aangebied word, is *Microsoft* se *Surface*.  Hierdie tabletrekenaar is met 'n *Tegra*-ARM-verwerker toegerus wat deur *Nvidia* vervaardig word. Daarenteen sal *Microsoft* se tweede tablet, *Surface Pro*, met 'n *Intel*-verwerker en die gewone weergawe van *Windows 8* toegerus wees.
Canis Major-dwergsterrestelsel

Die **Canis Major-dwergsterrestelsel** is ’n hipotetiese sterrestelsel in die Lokale Groep, in dieselfde deel van die ruimte as die sterrebeeld Groot Hond. Dit bevat ’n taamlike groot aantal rooi reuse en moontlik altesaam tot ’n miljard sterre.

CMa is ’n onreëlmatige stelsel en daar word geglo dit is nou die naaste satellietstelsel van ons sterrestelsel, die Melkweg: sowat 25&nbsp;000 ligjare van die Son af. Dit het min of meer ’n elliptiese vorm.

## Ontdekking 
Die bestaan van ’n sterk elliptiese struktuur is in November 2003 aangemeld deur ’n internasionale span van Franse, Italiaanse, Britse en Australiese sterrekundiges, wat beweer het hul studie dui op ’n nuut ontdekte dwergsterrestelsel, Canis Major. Dit is nader aan die Son as die middel van ons Melkweg: sowat 23&nbsp;000 ligjare.

Die span het data ontleed van 2MASS, ’n omvattende opname van die lugruim in infrarooilig, wat nie so erg soos sigbare lig deur gas en ruimtestof geblokkeer word nie, toe hulle ’n gebied met ’n digte konsentrasie sterre van spektraaltipe M ontdek, asook verskeie ander verwante strukture wat uit dieselfde tipe sterre bestaan. Twee van dié strukture vorm breë, dowwe boë.

## Eienskappe 
Sterrekundiges glo die Canis Major-dwergstelsel word deur die swaartekragveld van die veel groter Melkweg uitmekaargetrek. Getykrag vorm ’n lang filament van sterre wat die stelsel volg terwyl dit om die Melkweg wentel, en dit vorm ’n komplekse ringagtige struktuur wat soms die Monoceros-ring genoem word. Dié ring is drie keer om die Melkweg gedraai. Die stroom sterre is in die 21ste eeu die eerste ontdek deur sterrekundiges wat besig was met die Sloan- Digitale Lugopname.

Daar is verskeie bolvormige sterreswerms wat geglo word verwant is aan CMa, insluitende NGC 1851, NGC 1904, NGC 2298 en NGC 2808. Hulle is waarskynlik oorblyfsels van die sterrestelsel se bolswermstelsel voordat dit in die Melkweg opgeneem is. ’n Paar oop sterreswerms word ook met die stelsel verbind.

Die ontdekking van CMa en die daaropvolgende bestudering van die sterre wat daarmee verbind word, het steun verleen aan die teorie dat sterrestelsels groter kan word deur naburige, kleiner stelsels op te neem.

## Verwysings 
* N. F. Martin, R. A. Ibata, M. Bellazzini, M. J. Irwin, G. F. Lewis, W. Dehnen, (February 2004). A dwarf galaxy remnant in Canis Major: the fossil of an in-plane accretion onto the Milky Way. *Monthly Notices of the Royal Astronomical Society* **348** (1) 12.
* SEDS: Canis Major-dwergsterrestelsel 

## Eksterne skakels 
* Deriving The Shape Of The Galactic Stellar Disc  (SkyNightly) 17 Maart 2006
* 15px Hierdie artikel is vertaal uit die Engelse Wikipedia
Carina-dwergsterrestelsel

Die **Carina-dwergsterrestelsel** of **PGC&nbsp;19441** is ’n satellietstelsel van die Melkweg in die sterrebeeld Kiel (Carina). Dit is in 1977 met die UK&nbsp;Schmidt-teleskoop ontdek deur Cannon en ander.

Carina beweeg teen ’n snelheid van 230&nbsp;km/s weg van die Melkweg. Dit lyk of dit miljarde jare gelede ontstaan het ná die vorming van die Melkweg se ander satellietstelsels, aangesien sy oudste sterre jonger as 7&nbsp;miljard jaar is. Dit is dus redelik jonk in vergelyking met die Melkweg, wat na raming sowat 13,6&nbsp;miljard jaar gelede gevorm het – byna saam met die res van die heelal. Dit het waarskynlik ’n komplekse geskiedenis, met drie moontlike afsonderlike uitbarstings van stervorming. Dit word ook deur die Melkweg se swaartekrag beïnvloed.

## Verwysings 
## Eksterne skakels 
* 
* Carina-dwerg 
* Waarnemings van getyinvloede

* 15px Hierdie artikel is vertaal uit die Engelse Wikipedia
Draco-dwergsterrestelsel

Die **Draco-dwergsterrestelsel** is ’n sferoïdale satellietstelsel van die Melkweg in die sterrebeeld Draak (Draco). Dit is in 1954 deur Albert George Wilson van die Lowell-sterrewag ontdek op fotoplate van die National Geographic Society in Washington D.C. se Palomar-sterrewag-lugopname.

## Eienskappe 
Onlangse studies het getoon die stelsel bevat waarskynlik groot hoeveelhede donkermaterie. Dit is die ruimtevoorwerp wat sover bekend die meeste deur donkermaterie beïnvloed word. Dit is na raming sowat 260&nbsp;000 ligjare van die Son af en beslaan ’n gebied van 35′.5 × 24′.5 boogminute.

In 1961 het Walter Baade en Henrietta H. Swope die sterrestelsel bestudeer en meer as 260 veranderlike sterre ontdek, waarvan baie RR Lyrae-sterre is.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Fornax-dwergsterrestelsel

Die **Fornax-dwergsterrestelsel** is ’n elliptiese satellietstelsel van die Melkweg in die sterrebeeld Oond (Fornax). Dit is in 1938 in Suid-Afrika deur Harlow Shapley ontdek op fotografiese plate van die Boyden-sterrewag naby Bloemfontein. Hy het kort tevore die Sculptor-dwergsterrestelsel ontdek.

Die stelsel bevat ses bolvormige sterreswerms; die grootste, NGC 1049, is voor die sterrestelsel self ontdek. Die Fornax-dwerg beweeg teen 53&nbsp;km/s weg van die Son af. Dit bevat hoofsaaklik populasie II-sterre.

## Eksterne skakels 
* Fornax dSph 
* Fornax-dwerg 

* 15px Hierdie artikel is vertaal uit die Engelse Wikipedia
Afrikanernasionalisme

Die begrip **Afrikanernasionalisme** verwys na die gestalte wat volksnasionalisme aangeneem het onder die Afrikanervolk, soos vertolk deur sy politieke leiers in Suid-Afrika. Die begrip vat egter baie fasette van die Afrikaners se lewens- en wêreldbeskouing saam. Dit verwys onder andere ook na die kulturele groepsgebondenheid van die Afrikaners, sowel as na 'n bepaalde politieke opvatting. Om Afrikanernasionalisme reg te verstaan is dit nodig om die hele verloop van die Afrikanervolk se geskiedenis in oënskou te neem. In hierdie artikel word slegs enkele perspektiewe op die begrip Afrikanernasionalisme omskryf.

## Opsommend gesien 
Die woord Afrikanernasionalisme word vandag hoofsaaklik gebruik om te verwys na die onderliggende politieke filosofie van Afrikaners in die twintigste eeu, en meer spesifiek na die uitlewing daarvan binne die Nasionale Party (NP) wat in 1914 tot stand gekom het en die daaropvolgende ontplooiing van die Afrikaners se politieke stryd teen Britse onderdrukking en oorheersing.

Afrikanernasionalisme was die drywende politieke mag wat die NP van generaal J.B.M. Hertzog in 1924 aan bewind gebring het. Na die skeuring in die NP, tydens "koalisie" in 1933, is die gesuiwerde Nasionale Party gestig onder leiding van jonger leiers soos dr D.F. Malan in Kaapland, en adv. J.G. Strijdom in Transvaal. Weer eens groei Afrikanernasionalisme sterk in die politiek, en word die oorwinning by die stembus in 1948 behaal. Die Herenigde Nasionale Party (HNP) kom aan bewind onder leiding van dr DF Malan. 

Deurentyd was die ideaal van 'n eie vrye republiek (die herstel van republikeinse vryheid wat tydens die Verdrag van Vereeniging in 1902 afgeteken is) een van die sterkste dryfvere in die Afrikaans-nasionale beweging. Dit verskaf die energie vir die stryd om Suid-Afrika 'n republiek te maak, los van Brittanje. Die ideaal word op 31 Mei 1961 verwesenlik. 

In die algemeen word die begrip Afrikanernasionalisme verbind aan hierdie politieke geskiedenis, aan die oprig van die Republiek en die toepassing van die beleid van afsonderlike ontwikkeling onder die leiers van die NP na 1948. Die begrip strek egter wyer, en moet dus nie alleen gekoppel word aan die bestaan en lotgevalle van 'n politieke party nie.

## Verwysings 
## Sien ook 
* Afrikaners
* Afrikanerkapitalisme
* Nasionalisme
Canes Venatici II-dwergsterrestelsel

Die **Canes Venatici II-dwergsterrestelsel** of **CVn&nbsp;II** is in die sterrebeeld Jaghonde  geleë en in 2006 ontdek deur die Sloan- Digitale Lugopname. Dit is sowat 490&nbsp;000 ligjare van die Son af en beweeg teen ’n snelheid van sowat 130&nbsp;km/s in die rigting van die Son. Sy massa is egter sowat 2,5&nbsp;miljoen sonmassas en dié groot verhouding tussen ligsterkte en massa (340) dui daarop dat dit oorheers word deur donkermaterie.

Die sterre is meestal ou sterre van sowat 12&nbsp;miljard jaar en was waarskynlik van die eerstes wat in die heelal gevorm het. Hulle het ook baie min metale. Daar vind tans geen stervorming in CVn&nbsp;II plaas nie.

## Verwysings 
: *15px Hierdie artikel is vertaal uit die Engelse Wikipedia*
Leo I-dwergsterrestelsel

Die **Leo I-dwergsterrestelsel** is ’n sferoïdale satellietstelsel van die Melkweg in die sterrebeeld Leeu (Leo). Teen ’n afstand van 820&nbsp;000 ligjare van die Son af, is dit een van die Melkweg se verste satelliete. Dit is in 1950 deur Albert George Wilson ontdek op fotoplate van die National Geographic Society in Washington, D.C. se Palomar-sterrewag-lugopname.

## Eienskappe 
Die meting van die radiale snelhede van sommige rooi reuse in Leo&nbsp;I het dit moontlik gemaak om sy massa te bereken – dit is minstens 2 x 107 sonmassas. Die resultate is nie beslissend nie en bevestig of ontken nie die bestaan van ’n groot halo van donkermaterie om die stelsel nie. Dit lyk egter seker dat die stelsel nie draai nie.

## Regulus 
Leo I is sowat 12 boogminute van die ster Regulus, die helderste ster in die sterrebeeld. Daarom word dit soms die Regulus-dwerg genoem. Die ster se verspreide lig maak dit moeiliker om die sterrestelsel te bestudeer, en dit is eers in die 1990's visueel waargeneem.

## Verwysings 
## Eksterne skakels 
* SEDS: Leo&nbsp;I

* 15px Hierdie artikel is vertaal uit die Engelse Wikipedia
Leo II-dwergsterrestelsel

Die **Leo II-dwergsterrestelsel** of **Leo B** is ’n sferoïdale satellietstelsel van die Melkweg in die sterrebeeld Leeu (Leo). Dit is sowat 690&nbsp;000 ligjare van die Son af. Dit is in 1950 deur Robert G. Harrington en Albert George Wilson ontdek vanaf die Mount Wilson- en die Palomar-sterrewag in Kalifornië.

## Onlangse bevindings 
In 2007 het ’n span van 15 wetenskaplikes Leo&nbsp;II vanaf die Subaru-teleskoop in Hawaii bestudeer. Oor twee nagte is 82&nbsp;252 sterre waargeneem tot met ’n skynbare magnitude van net 26. Hulle het bevind Leo&nbsp;II bestaan uit hoofsaaklik ou sterre met ’n lae metaalinhoud.

Die stelsel se massa is na raming sowat 2,7 × 107 sonmassas.

## Verwysings 
:*15px Hierdie artikel is vertaal uit die Engelse Wikipedia*
De Lange

[duimnael|Die Suid-Afrikaanse toneelspeelster [Sann de Lange.]]
**De Lange** is 'n familienaam wat algemeen onder Afrikaners voorkom. Die oorsprong van die van kan nie maklik bepaal word nie omdat die familienaam in verskeie lande voorkom en dikwels van land tot land en taal tot taal verander. Die De Langes (oorspronklik **Le Long**) van Suid-Afrika is van Hugenote oorsprong.

## Noemenswaardige De Langes 
* Daniel Johannes de Lange (1959-), Afrikaanse digter en prosateur.
* Hans Dons de Lange (1799-1861), Voortrekkerleier.
* Sann de Lange, Suid-Afrikaanse toneelspeelster.
* Drie De Langes het aan die Slag van Bloedrivier deelgeneem.

## Verwysings
Hond se dinges

***Hond se dinges*** is 'n Afrikaanse rolprent wat op 20 Maart 2009 uitgereik is.

In 2011 het die Uitsaaiklagtekommissie van Suid-Afrika (UKKASA) die DStv-kanaal KykNET met R15000 beboet omdat hy die fliek, wat naak- en sekstonele bevat, 'n verkeerde gradering toegeken en in gesinstyd uitgesaai het. Die tipe flieks mag eers na 20:00 uitgesaai word.

## Genre 
Die rolprent is 'n lekkerlag komedie.

## Hoofrolspelers 
* Tinarie van Wyk-Loots as Lara van Niekerk
* Marcel van Heerden as Oudolf de Lange
* Frank Opperman as Rommel Coetsee
* Louw Venter as Bertus
* Matt Stern as Nardus
* Tessa Denton as Marita de Villiers
* Wilson Dunster as Mike
* Neil Bennett Grib as Orban
* David Robinson as Bennie die 'Gruisgat' bewonderaar
* Andre Stoltz as Dominee
* Morne Visser as Dawid de Lange
* Ruben Steyn as Kleindolf
* Brandon Auret as Rommel se oupa
* Matt Heyns as Loodpyp
* Corrine Broomberg as Dolf se ma
* Sandra Ferreira as Tannie Isabel Raath
* Ivan Botha as Dolf de Lange
* Nicola Hanekom as Rooi Sarie
* Cobus Visser as man met 'n worshond

## Storielyn 
Daar is 'n onopgeloste moord op Lichtenburg wat saam met 'n verlore diamant en 'n ​​radio-onderhoud 'n paar (werklike en verbeelde) geraamtes ontbloot. 'n Misterieuse skuldige gewete laat 'n eeue-oue vete tussen die De Langes en die Coetzees opvlam. Uiteindelik ruk die situasie hand uit en absolute chaos breek uit oor verlore en gevonde diamante... en vroue... of dalk beide...

## Sien ook 
* Lys van Afrikaanse rolprente

## Verwysings 
## Eksterne skakels 
* 
*
Kootjie Emmer

**Kootjie Emmer** is 'n Afrikaanse rolprent wat in 1977 uitgegee is. Die rolprent is gebaseer op André P. Brink se boek, *Oom Kootjie Emmer* wat die eerste keer in 1973 deur Buren gepubliseer is.

## Genre 
Die rolprent is 'n komedie.

## Hoofrolspelers 
* Tobie Cronjé
* Siegfried Mynhardt
* Trix Pienaar	

## Storielyn 
Die rolprent handel oor Oom Kootjie Emmer, 'n lykbesorger en nagwadrywer op Witgatworteldraai. Dit is deels op Klaarstroom in die Karoo verfilm.

## Sien ook 
* Lys van Afrikaanse rolprente
Leo IV-dwergsterrestelsel

Die **Leo IV-dwergsterrestelsel** is ’n satellietstelsel van die Melkweg in die sterrebeeld Leeu (Leo). Dit is in 2006 ontdek in data van die Sloan- Digitale Lugopname. Die stelsel is sowat 590&nbsp;000 ligjare van die Son af en beweeg weg van die Son teen ’n snelheid van sowat 130&nbsp;km/s. Daar vind tans geen stervorming plaas nie.

In 2008 is nog ’n sterrestelsel, die Leo V-dwerg, naby Leo IV gevind. Dié twee stelsels kan fisiek gebonde wees.

## Verwysings 
* 15px Hierdie artikel is vertaal uit die Engelse Wikipedia
Phoenix-dwergsterrestelsel

Die **Phoenix-dwergsterrestelsel** of **PGC 6830** is ’n onreëlmatige satellietstelsel van die Melkweg in die sterrebeeld Feniks. Dit is in 1976 deur Hans-Emil Schuster en Richard Martin West ontdek en aanvanklik aangesien vir ’n bolvormige sterreswerm. Dit is tans sowat 1,44&nbsp;miljoen ligjare van die Son af.

## Eienskappe 
Die Phoenix-dwerg het jong sterre in die middel wat in ’n oos-wes-rigting loop en ouer sterre buite wat noord-suid loop. Dit lyk of die sentrale gebied se tempo van stervorming nog altyd redelik konstant gebly het. In 1999 het St-Germain en ander ’n H I-gebied van sowat 105 sonmassas  net wes van Phoenix ontdek wat fisiek gebonde aan die sterrestelsel kan wees as bewys kan word dat hul radiale snelheid dieselfde is.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Pisces I-dwergsterrestelsel

Die **Pisces I-dwergsterrestelsel** is ’n groep sterre in die Melkweg se halo wat ’n sferoïdale dwergsterrestelsel kan wees wat verbrokkel het. Dit is in die sterrebeeld Visse (Pisces) en is in 2009 ontdek toe die verspreiding van RR Lyrae-sterre bestudeer is in data van die Sloan- Digitale Lugopname.

Pisces&nbsp;I is sowat 260&nbsp;000 ligjare van die Son af en beweeg na die Son teen ’n snelheid van sowat 75&nbsp;km/s. Dit is een van die dofste satelliete van die Melkweg. Sy massa is na raming minstens 105&nbsp;sonmassas. Dit het egter ’n deursnee van ’n paar grade en kan in ’n oorgangsfase tussen ’n gebonde en heeltemal ongebonde stelsel wees. Daar kan ook ’n band wees tussen Pisces I en die Magellaanse Stroom.

## Verwysings 
: *15px Hierdie artikel is vertaal uit die Engelse Wikipedia*
Verenigde State (dubbelsinnig)

Die term **Verenigde State** kan verwys ná:

Huidige lande:
* Die *Verenigde State van Amerika* (*United States of America*), sien Verenigde State van Amerika.
* Die *Verenigde Meksikaanse State* (*Estados Unidos Mexicanos*), sien Meksiko.

Voormalige lande:
* Die Verenigde Arabiese State (1958–1961) uit Egipte, Jemen en Sirië.
* Die Verenigde Belgiese State (1790).
* Die *Verenigde State van Brasilië* (*República dos Estados Unidos do Brasil*, 1891), sien Brasilië.
* Die Verenigde State van Colombia (*Estados Unidos de Colombia*, 1863–1886).
* Die Verenigde State van die Ioniese Eilande (*Enomenon Kratos ton Ionion Neson*, 1815–1863/64) of *Republiek van die Ioniese Eilande*.
* Die *Republiek van die Verenigde State van Indonesië* (*Republik Indonesia Serikat*, 1949-1950), sien Indonesië.
* Die Verenigde State van Sentraal-Amerika of *Sentraal-Amerikaanse Konfederasie* (1823–1838).
* Die *Verenigde Staten van Stellaland* of *Republiek Stellaland & Het Land Goosen* (1882-1885), sien Stellaland.
* Die *Verenigde State van Venezuela* (*Estados Unidos de Venezuela*, 1864-1953), sien Venezuela.
* Die Republiek van die Sewe Verenigde Nederlande (*Republiek der Zeven Verenigde Nederlanden*, 1581–1795).

Politieke idees:
* Die Verenigde State van Afrika, 'n federasie uit lande in Afrika, sien Afrika-unie.
* Die *Verenigde State van Australië*, 'n vroeër voorgestelde naam vir die huidige *Gemenebes van Australië*, sien Australië.
* Die Verenigde State van Europa, 'n beplande federasie uit Europese lande, sien Europese Unie.
* Die Verenigde State van Groot-Oostenryk, 'n vroeër voorgestelde Konfederasie op die gebied van die voormalige Oostenryk-Hongarye (1906).
Die *Verenigde State van Noord-Afrika*, 'n 1969–1994 beplande Konfederasie van Arabiese en Islamlande onder Moeammar al-Ghaddafi.

Sien ook:
* Verenigde Arabiese Emirate
Tim Bendzko

**Tim Bendzko** is 'n Duitse sanger en liedjieskrywer.

## Biografie 
Tim Bendzko is in die Berlynse stadsdeel Kaulsdorf gebore en in die stadsdistrik Köpenick grootgemaak. Hy het by 'n sportgimnasium skoolgegaan en in sy vrye tyd sokker by die plaaslike klub 1. FC Union Berlin gespeel. Later het hy Evangelies-Lutherse Teologie en Nie-Christelike Godsdienste gestudeer.
duimnael|links|*Berliner Waldbühne*
Bendzko het sy musikale loopbaan in die ouderdom van sestien met kitaarlesse begin om sy eerste liedjies musikaal te kan inklee. As wenner van 'n talentwedstryd, wat deur die Duitse groep *Söhne Mannheims* georganiseer is, het hy die kans gekry om voor 20&nbsp;000 toeskouers in die Berlynse opelug-konsertsaal *Berliner Waldbühne* op te tree en 'n platekontrak met *Sony Music* losgeslaan.

Sy debuutalbum *Wenn Worte meine Sprache wären* ("As woorde my taal sou wees") is op 17 Junie 2011 vrygestel. Vir die enkelsnit *Nur noch kurz die Welt retten* ("Gou nog net die wêreld red"), wat reeds vooraf op 27 Mei uitgereik is, is 'n video onder regie van Hagen Decker in Los Angeles opgeneem. Die enkelsnit het die tweede en die album die vierde plek op die Duitse *Media Control*-trefferlys behaal. Albei het bowendien platinumstatus vir verkope van meer as 300&nbsp;000 behaal. Nog twee enkelsnitte vanaf die album, *Ich laufe* en *Sag einfach Ja*, is in 2012 uitgereik.

Toe Elton John en Joe Cocker in 2011 konserttoere in Duitsland onderneem het, het Tim Bendzko in die voorprogram opgetree. Op 29 September 2011 het Bendzko sy geboortestad Berlyn in die sangwedstryd *Bundesvision Song Contest 2011* verteenwoordig en die eerste plek met die titellied van sy debuutalbum behaal.

In November 2011 is Tim Bendzko met die *Bambi*-prys as die nuweling van die jaar aangewys en het ook 'n verskeidenheid ander musikale toekennings ingepalm, waaronder die *Audi Generation Award 2011*, die *1Live Krone*, die *Wild And Young Awards* en die *Newcomer Echo*-prys in Maart 2012.

## Diskografie 
### Albums 
* 2011 : *Wenn Worte meine Sprache wären*

### Enkelspelers 
* 2011 : *Nur noch kurz die Welt retten*
* 2011 : *Wenn Worte meine Sprache wären*
* 2012 : *Ich laufe*
* 2012 : *Sag einfach Ja*

### Ander publikasies 
* 2010: *DEMOTAPE* met titels: *Wenn Worte meine Sprache wär´n*, *Das letzte Mal*, *Mein Leben ist Dein Leben*, *Zeit die bleibt*, *Kleiner Wind*, *Wo ist sie hin*
* 2011: *Ich kann alles sehen*
* 2011: *Zweifellos*
* 2011: *12 Days of Christmas: Wenn Worte meine Sprache wären* (*iTunes LP*)

## Verwysings 
## Eksterne skakels 
**Media**
* *Nur noch kurz die Welt retten - Amptelike video by YouTube*